CELEX: 62010FN0104
Language: mt
Date: 2010-10-21 00:00:00
Title: Kawża F-104/10: Rikors ippreżentat fil- 21 ta’ Ottubru 2010 — De Pretis Cagnodo u Trampuz vs Il-Kummissjoni Ewropea

15.1.2011   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 13/42
            
         Rikors ippreżentat fil-21 ta’ Ottubru 2010 — De Pretis Cagnodo u Trampuz vs Il-Kummissjoni Ewropea
   (Kawża F-104/10)
   ()
   2011/C 13/85
   Lingwa tal-kawża: it-Taljan
   
      Partijiet
   
   
      Rikorrenti: Mario Alberto de Pretis Cagnodo u Serena Trampuz (Trieste, l-Italja) (rappreżentant: C. Falagiani, avukat)
   
      Konvenuta: Il-Kummissjoni Ewropea
   
      Suġġett
   
   L-annullament tad-deċiżjoni li tiċħad ir-rimbors ta’ 100 % ta’ ċerti spejjeż mediċi marbuta mal-kura fi klinika ta’ mart uffiċjal irtirat
   
      Talbiet tar-rikorrenti
   
   
               —
            
            
               Tissospendi jew, fi kwalunkwe każ, tinibixxi provviżorjament, fid-dawl tal-fumus boni juris tat-talba preżenti, tad-dannu gravi patrimonjali li altrimenti r-rikorrenti jsostnu u tan-nuqqas ta’ ċarezza fir-rigward tad-determinazzjoni tas-somom ikkontestati, l-eżekuzzjoni tal-proċedura ta’ rkupru sforzat tas-somom inkwistjoni u, b’hekk, tinibixxi provviżorjament it-tnaqqis ex officio mill-pensjoni ta’ M. de Pretis Cagnodo;
            
         
               —
            
            
               wara li tikkonstata u tiddikjara li l-ebda kritika jew ilment ma jista’ jsir fir-rigward ta’ S. Trampuz għal dak li jirrigwarda l-kwantifikazzjoni u l-ħlas tal-ispejjeż ta’ akkomodazzjoni rikjesti mill-klinika fejn ġiet rekoverata, wara li tikklassifika bħala “gravi” l-marda li wasslet għad-dħul ta’ S. Trampuz fl-isptar u l-interventi kirurġiċi li għalihom din ġiet sottoposta, u wara li tikkunsidra bħala inevitabbli u terapewtikament korrett il-perijodu taż-żmien fl-isptar, tiddikjara lir-rikorrenti eżenti minn kull rimbors tas-servizzi mwettqa mill-Uffiċċju likwidatur ta’ Ispra u, konsegwentement, tordna lill-Kummissjoni tannulla t-talba għall-ħlas lura tas-somma ta’ EUR 41 833 — jew ta’ dik is-somma possibilment differenti li tista’ tiġi ddeterminata — u li tastjeni minn kull tnaqqis ex officio ta’ dan l-ammont mill-pensjoni ta’ M. de Pretis Cagnodo;
            
         
               —
            
            
               tikkundanna lill-konvenuta għall-ispejjeż.